b'\n_START_ARTICLE_\nKarl al III-lea Wilhelm, Margraf de Baden-Durlach\n_START_SECTION_\nBiografie\n_START_PARAGRAPH_\nKarl Wilhelm s-a n\xc4\x83scut la Durlach ca al doilea fiu al Margrafului Friedrich Magnus de Baden-Durlach \xc8\x99i al Augustei Maria de Schleswig-Holstein-Gottorf._NEWLINE_Fratele s\xc4\x83u mai mare a murit \xc3\xaen 1672 la v\xc3\xa2rsta de o lun\xc4\x83, astfel c\xc4\x83 \xc3\xaen momentul na\xc8\x99terii Karl Wilhelm a devenit prin\xc8\x9b ereditar. El a avut opt surori \xc8\x99i un frate, Christopher, care era cu cinci ani mai mic dec\xc3\xa2t el \xc8\x99i a murit \xc3\xaen 1723._NEWLINE_Educa\xc8\x9bia sa a fost una obi\xc8\x99nuit\xc4\x83 pentru copiii unui Prin\xc8\x9b, c\xc4\x83l\xc4\x83torii \xc3\xaen Fran\xc8\x9ba (1664-1666 \xc8\x99i 67/68), Italia (1668), Olanda \xc8\x99i Anglia (1669). \xc3\x8en afar\xc4\x83 de competen\xc8\x9be lingvistice (limba latin\xc4\x83, italian\xc4\x83, francez\xc4\x83) de\xc8\x9binea \xc8\x99i cuno\xc8\x99tin\xc8\x9be de matematic\xc4\x83 \xc8\x99i arhitectur\xc4\x83 \xc8\x99i avea o "antipatie total\xc4\x83 de r\xc4\x83zboi"._NEWLINE_Dup\xc4\x83 studii \xc3\xaen Utrecht, Geneva \xc8\x99i Lausanne, el a c\xc4\x83l\xc4\x83torit \xc3\xaen Anglia, Suedia \xc8\x99i Italia. A intrat apoi \xc3\xaen serviciul militar. El a fost angajat de unchiul s\xc4\x83u Margraful Ludwig Wilhelm \xc8\x99i a ajuns la gradul de colonel; a participat la  mai multe r\xc4\x83zboaie. Ulterior, el a devenit Margraf de Baden-Durlach \xc3\xaen 1709.\n_START_SECTION_\nPrieten al lalelelor\n_START_PARAGRAPH_\nEroul de r\xc4\x83zboi Karl Wilhelm a ar\xc4\x83tat o fa\xc8\x9b\xc4\x83 complet nou\xc4\x83 drept colec\xc8\x9bionar de flori. \xc3\x8en gr\xc4\x83dina castelului Karlsburg din Durlach a crescut o colec\xc8\x9bie considerabil\xc4\x83 de flori. Un catalog din 1713 arat\xc4\x83 2121 variet\xc4\x83\xc8\x9bi de flori; lalele dominau cu 1163 de variet\xc4\x83\xc8\x9bi. El \xc8\x99i-a ob\xc8\x9binut florile din Olanda. Margraful a f\xc4\x83cut c\xc4\x83l\xc4\x83torii \xc3\xaen Olanda \xc3\xaen 1711, 1723 \xc8\x99i 1729._NEWLINE_Pe l\xc3\xa2ng\xc4\x83 flori, Karl Wilhelm a plantat mul\xc8\x9bi pomi exotici. S-au num\xc4\x83rat aproape 7000 de portocali \xc3\xaen gr\xc4\x83dina castelului. De asemenea, \xc3\xaen 1733 s-au \xc3\xaenregistrat aproape 5000 de lalele. Cele mai multe specii erau reprezentate de numai 10-100 bulbi, totu\xc8\x99i alte specii s-au bucurat de o cre\xc8\x99tere exploziv\xc4\x83 de 10.000 - 84.000 buc\xc4\x83\xc8\x9bi. _NEWLINE_Gr\xc4\x83dinile au \xc3\xaempov\xc4\x83rat finan\xc8\x9bele micii \xc8\x9b\xc4\x83ri \xc3\xaen mod considerabil - bulbii de lalele rare costau cu u\xc8\x99urin\xc8\x9b\xc4\x83 jum\xc4\x83tate din salariul anual al unui servitor. Uneori Karl Wilhelm \xc3\xaensu\xc8\x99i lucra la gr\xc4\x83dinile sale. A murit \xc3\xaen 1738 c\xc3\xa2nd a suferit un atac cerebral \xc3\xaen timp ce planta \xc8\x99i s-a pr\xc4\x83bu\xc8\x99it pe patul s\xc4\x83u de lalele._NEWLINE_Margraful a ordonat de asemenea o varietate de plante pentru "Gr\xc4\x83dina Botanic\xc4\x83" documentat\xc4\x83 de pictori reali\xc8\x99ti. El a l\xc4\x83sat cel pu\xc8\x9bin 6.000 de acuarele le plantelor sale. Cele mai cunoscute acuarele au fost cele grupate \xc3\xaen a\xc8\x99a-numitele c\xc4\x83r\xc8\x9bi de lalele (probabil, aproximativ 5300). Doar dou\xc4\x83 volume au supravie\xc8\x9buit unui incendiu la Biblioteca de Stat din Baden \xc3\xaen septembrie 1942 cauzate de bombe cu fosfor ale unui raid aerian din Al Doilea R\xc4\x83zboi Mondial; cea mai mare parte a colec\xc8\x9biei \xc8\x99tiin\xc8\x9bifice a fost distrus\xc4\x83. Dreptul de proprietate asupra celor dou\xc4\x83 c\xc4\x83r\xc8\x9bi de lalele r\xc4\x83mase a fost rezolvat \xc3\xaen 2009, printr-un acord \xc3\xaentre statul Baden-W\xc3\xbcrttemberg \xc8\x99i Casa de Baden: statul a cump\xc4\x83rat cele dou\xc4\x83 c\xc4\x83r\xc8\x9bi.\n_START_SECTION_\nFondatorul ora\xc8\x99ului\n_START_PARAGRAPH_\nDup\xc4\x83 ce Baden a fost \xc3\xaemp\xc4\x83r\xc8\x9bit \xc3\xaen 1535, capitala p\xc4\x83r\xc8\x9bii de nord (de\xc8\x9binut\xc4\x83 de linia ernestin\xc4\x83) a fost ini\xc8\x9bial la Pforzheim. \xc3\x8en 1565, Margraful Karl al II-lea a mutat capitala la Durlach din motive necunoscute; teritoriul s\xc4\x83u a fost numit Baden-Durlach. El a extins medievalul castel Karlsburg \xc3\xaentr-un palat. Palatul a fost ars de trupele franceze \xc3\xaen 1689, \xc3\xaen timpul R\xc4\x83zboiului de Nou\xc4\x83 Ani \xc8\x99i jefuirea a fost repetat\xc4\x83 \xc3\xaen 1691. La \xc3\xaentoarcerea sa din exil la Basel \xc3\xaen 1698, Margraful Friedrich al VII-lea Magnus a \xc3\xaenceput s\xc4\x83 reconstruiasc\xc4\x83 palatul. Cum economia Baden-Durlach a suferit de pe urma r\xc4\x83zboiului el nu a putut s\xc4\x83-\xc8\x99i sus\xc8\x9bin\xc4\x83 m\xc4\x83re\xc8\x9bul s\xc4\x83u plan. _NEWLINE_\xc3\x8en 1703, construc\xc8\x9bia a fost suspendat\xc4\x83 dup\xc4\x83 terminarea celor dou\xc4\x83 aripi ale castelului. Karl Wilhelm a decis construiasc\xc4\x83 un castel nou \xc3\xaen p\xc4\x83durea Hardtwald situat\xc4\x83 \xc3\xaen c\xc3\xa2mpiile din vestul Durlach. Motivele alegerii terenului sunt \xc3\xaenv\xc4\x83luite de legend\xc4\x83. \xc3\x8en afar\xc4\x83 de certurile sale cu cet\xc4\x83\xc8\x9benii din Durlachpoate a vrut s\xc4\x83 scape de compania so\xc8\x9biei sale pe care nu o iubea. La 17 iunie 1715 el a pus piatra de temelie pentru noul Palat Karlsruhe. Cl\xc4\x83direa central\xc4\x83 a palatului \xc8\x99i ora\xc8\x99ul \xc3\xaentreg au fost a\xc8\x99a-numitul Turnul de Plumb._NEWLINE_De la acest turn central radiaz\xc4\x83 32 de bulevarde \xc3\xaen tote direc\xc8\x9biile. Construc\xc8\x9bia castelului \xc8\x99i a ora\xc8\x99ul au fost rapide \xc8\x99i deja la 5 iulie anul 1717 a avut loc prima audien\xc8\x9b\xc4\x83 \xc3\xaen noul palat. Prin 1718, s-a mutat Curtea \xc8\x99i \xc3\xaen 1719 Karl Wilhelm a ordonat tuturor oficialilor cur\xc8\x9bii s\xc4\x83 se mute la Karlsruhe, spre regretul \xc8\x99i m\xc3\xa2nia cet\xc4\x83\xc8\x9benilor din Durlach. Pentru a promova afluxul de oameni, Karl Wilhelm a acordat cet\xc4\x83\xc8\x9benilor s\xc4\x83i privilegii juridice, religioase \xc8\x99i financiare pr\xc3\xaentr-un decret datat la 24 septembrie 1715. \xc3\x8en 1719 Karlsruhe avea deja 2000 de locuitori. Implementare rapid\xc4\x83 \xc8\x99i lipsa de bani a f\xc4\x83cut ca toate cl\xc4\x83dirile (cu excep\xc8\x9bia acoperi\xc8\x99ului turnului) s\xc4\x83 fie f\xc4\x83cute din lemn. Lemnul caselor a fost vopsit \xc3\xaen ro\xc8\x99u \xc8\x99i din aceast\xc4\x83 cauz\xc4\x83 Karlsruhe mai este numit "Ora\xc8\x99ul Ro\xc8\x99u".  Constructiile din lemn au crescut riscul de incendiu. \xc3\x8en mod inevitabil, \xc3\xaen 1747, a ars ora\xc8\x99ul \xc8\x99i palatul.'